ג'ורג' דאלאס

ג'ורג' מיפלין דאלאס (באנגלית: George Mifflin Dallas;  10 ביולי 1792 – 31 בדצמבר 1864) היה סגן נשיא ארצות הברית תחת כהונתו של הנשיא ג'יימס נוקס פולק. קודם לכן כיהן כסנאטור מטעם מדינת פנסילבניה.

ביוגרפיה
דאלאס נולד בפילדלפיה שבפנסילבניה, בנו של מזכיר האוצר האמריקני אלכסנדר דאלאס. הוא למד בקולג' של ניו ג'רזי (כיום אוניברסיטת פרינסטון) בשנת 1810 והוסמך לעריכת דין בשנת 1813. בראשית פעילותו המקצועית שימש כמזכירו האישי של ציר ארצות הברית ברוסיה. עם שובו למדינה בשנת 1814 הוא עסק במשפטים באופן פרטי ובין השנים 1816–1817 שימש יועץ משפטי עבור הבנק השני של ארצות הברית. לאחר מכן חזר לחיות בפנסילבניה ומונה לסגן מזכיר המדינה לענייני משפט.

בשנים 1828–1829 היה דאלאס ראש עיריית פילדלפיה. לאחר מכן, עד לשנת 1831, הוא חזר לעסוק במשפטים וייצג את המחוז המזרחי של פילדלפיה. באותה שנה מונה דאלאס לכהן בסנאט כממלא מקומו של אייזיק ברנרד. כהונתו, מטעם המפלגה הדמוקרטית, נמשכה פחות מארבעה חודשים עד לפיזור המושב. במהלך תקופה זו הוא עמד בראש הוועדה לענייני חיל הים, אך בסיומה לא ניסה להתמודד שוב על מושב סנאט.

דאלאס מונה למזכיר מדינת פנסילבניה לענייני משפט, תפקיד בו כיהן בשנים 1833–1835, ובשנה האחרונה לכהונתו היה גם מנהיג הבונים החופשיים במדינה. בין השנים 1837–1839 מונה, על ידי הנשיא מרטין ואן ביורן, לשגריר ארצות הברית ברוסיה.

בשנת 1845 נבחר דאלאס לסגן נשיא ארצות הברית לאחר שהועמד לבחירה מטעם המפלגה הדמוקרטית יחד עם הנשיא ג'יימס פולק. כהונתו נמשכה עד 1849. הנשיא פרנקלין פירס מינה אותו בין השנים 1856 – 1861 לשגריר ארצות הברית בבריטניה.

דאלאס נפטר בפילדלפיה בשנת 1864 והובא לקבורה בטקסס.

קישורים חיצוניים

 
 
 

בוגרי אוניברסיטת אדינבורו
סגני נשיאי ארצות הברית
חברי הקבינט של ארצות הברית בממשל ג'יימס פולק
עורכי דין אמריקאים במאה ה-19
פילדלפיה
ראשי עיריית פילדלפיה
שגרירי ארצות הברית ברוסיה
שגרירי ארצות הברית בממלכה המאוחדת
חברי הסנאט של ארצות הברית מפנסילבניה
חברי המפלגה הדמוקרטית (ארצות הברית)
אמריקאים חברי הבונים החופשיים
סנאטורים חברי המפלגה הדמוקרטית
אמריקאים שנולדו ב-1792
אמריקאים שנפטרו ב-1864